Kõrgema lisandväärtusega majandus peab välja kasvama majanduse enda, aga üldisemalt kogu ühiskonna korraldusest. Selleks pole keegi kusagil kehtestanud ühtki kriteeriumi, mida Eesti saaks järgmise rahvusliku projektina innukalt täitma hakata. See on meie enda, ainult meie enda ülesanne. Väliskeskkond saab siin meid vaid toetada. Seepärast pidasingi vajalikuks oma jutu alguses tuua näite  Rootsi riigivisiidi päevadest ja meie paranenud rahvusvahelisest kuvandist.